CPF ทุ่ม482ล้านซื้อธุรกิจเมืองจีน
บอร์ด CPF อนุมัติซื้อธุรกิจอาหารแปรรูปและสำเร็จรูปในจีน ในราคาประมาณ 483 ล้านบาท
2 ม.ค. 2556

บอร์ด CPF อนุมัติซื้อธุรกิจอาหารแปรรูปและสำเร็จรูปในจีน ในราคาประมาณ 483 ล้านบาท
คณะกรรมการบริษัท เจริญโภคภัณฑ์อาหาร (CPF) มีมติอนุมัติการเข้าซื้อเงินลงทุนใน Chia Tai Food Enterprise (Qinhuangdao) Co.,Ltd. ในราคาประมาณ 482.99 ล้านบาท เพื่อขยายธุรกิจไปสู่ธุรกิจผลิตและจำหน่ายอาหารแปรรูปและอาหารสำเร็จรูปในประเทศจีน 
การซื้อเงินลงทุนทั้งหมด จาก Chia Tai Food Investment Co.,Ltd. (CTFI) จะเสร็จสมบูรณ์ภายหลังที่ได้มีการจดทะเบียนให้ผู้ซื้อเป็นผู้ถือหุ้นเพียงรายเดียวของ CT Qinhuangdao รวมทั้งได้มีการออกใบอนุญาตประกอบธุริจให้กับ CT Qinhuangdao โดยหน่วยราชการที่เกี่ยวข้องในจีนเรียบร้อยแล้ว หากจดทะเบียนดังกล่าวไม่แล้วเสร็จภายในวันที่ 30 มิ.ย.2556 คู่สัญญาต่างฝ่ายมีสิทธิบอกเลิกสัญญาได้
สำหรับ CT Qinhuangdao  เป็นผู้ผลิตและจำหน่ายอาหารแปรรูป อาหารสำเร็จรูปจากเนื้อสัตว์ และอาหารพร้อมรับประทาน ณวันที่ 30 พ.ย.55 มีทุนจดทะเบียนชำระแล้ว 15,702,000 เหรียญสหรัฐ